ⵎⵓⵚⵟⴰⴼⴰ ⵎⴰⵃⵎⵓⴷ

ⵎⵓⵚⵟⴰⴼⴰ ⴽⴰⵎⴰⵍ ⵎⴰⵃⵎⵓⴷ ⵃⵓⵙⵉⵢⵏ, ⵉⵍⵓⵍ ⴷ ⴳ ⵓⵙⴳⴳⵯⴰⵙ ⵏ 1921 ⴳ ⵡⴰⵢⵢⵓⵔ ⵏ ⵎⵉⴳⴳⵢⵓⵔ (ⴷⵓⵊⴰⵏⴱⵉⵔ) ⵖ 27  ⴳⵉⵙ, ⴳ ⵛⴰⴱⵉⵏ ⵍⴽⵓⵎ, ⵍⵎⵏⵓⴼⵉⵢⴰ, ⵎⵉⵚⵕ. ⵉⴳⴰ ⵎⵓⵚⵟⴰⴼⴰ ⵎⴰⵃⵎⵓⴷ ⴰⴼⴰⵢⵍⴰⵙⵓⴼ ⴷ ⵓⵎⵙⴳⵏⴰⴼ ⴷ ⵓⵎⵙⵡⵉⵏⴳⵎ ⴷ ⵓⵎⴰⵙⵙⴰⵏ  ⴷ ⵢⴰⵏ  ⵓⵎⴰⵔⴰ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵎⵉⵚⵕ .(ⵜⴰⵄⵕⴰⴱⵜ)ⵜⴰⵔⵉⴷⵉⵔⵜ ⵏ ⵎⵓⵚⵟⴰⴼⴰ ⵎⴰⵃⵎⵓⴷ

ⵉⵖⵔⴰ  ⵎⵚⵟⴰⴼⴰ ⴳ ⵜⵉⵏⵎⴰⵍ ⵏ ⵍⵎⵏⵓⴼⵉⵢⴰ , ⵉⵎⵉⵍ ⵉⴷⴷⵓ ⵙ ⵜⵖⵉⵡⴰⵏⵜ ⵏ ⵜⵙⵏⵉⵊⵊⵉⵜ ⴳ ⵜⵙⴷⴰⵡⵉⵜ ⵏ  ⵍⵇⵇⴰⵀⵉⵔⴰ. ⵉⵙⵙⵓⴼⵖ ⴷ ⴳⵉⵙ ⴳ ⵓⵙⴳⴳⵯⴰⵙ ⵏ 1953, ⴷ ⵉⴳ ⴰⵎⵙⴳⵏⴰⴼ ⴳ ⵜⵎⴰⵡⴰⵙⵜ ⵏ ⵜⴷⵓⵙⵉ ⵏ ⵎⵉⵚⵕ ⴷⴰⵜ ⴰⴷ ⵉⴼⵜⵓ ⵙ ⵢⵉⴳⵔ ⵏ ⵜⵉⵔⵔⴰ ⴷ ⵓⵙⵏⴰⵢ . ⴷ ⵉⵥⴽⴰ ⵜⵉⵎⵣⴳⵉⴷⴰ ⵏⵏⵙ ⴳ ⵍⵊⵉⵣⴰ, ⵍⵍⵉ ⵎⵉ ⵉⴳⴰ ⵙ ⵡⴰⵙⵙⴰⵖ ⵜⵉⵎⵣⴳⵉⴷⴰ ⵏ ⵎⵓⵚⵟⴰⴼⴰ ⵎⴰⵃⵎⵓⴷ. ⴷ ⵜⴻⵜⵜⵓⵙⵎⵎⴰ ⵢⴰⵜ ⵜⵣⵡⵉⵏⵏⵉⵜ ⵉⵎⵥⵥⵉⵏ ⵙ ⵡⴰⵙⵙⴰⵖ ⵏⵏⵙ ⵙ ⵓⵙⵙⵎⵖⵔ ⵏⵏⵙ.

 ⵜⴰⵡⴰⴷⴰ ⵏⵏⵙ ⵜⴰⵙⴽⵍⴰⵏⵜ 
ⵢⵓⵔⴰ ⵎⵚⵟⴰⴼⴰ ⵎⴰⵃⵎⵓⴷ ⵜⵓⴳⴷⵜ ⵏ ⵉⴷⵍⵉⵙⵏ ⴳ ⵜⴼⵍⵙⴰⴼⵜ ⴷ ⵓⵡⵏⴳⵎ ⴷ ⵜⵎⴰⵙⵙⴰⵏⵉⵏ , ⴷ ⴰⵡⴷ ⴳ ⵉⴷⵍⵉⵙⵏ ⵏⵏⵙ "ⵜⵉⵡⴰⵔⴳⵉⵡⵉⵏ" ⴷ " ⴳ ⵜⴰⵢⵔⵉ ⴷ ⵜⵓⴷⵔⵜ " ⴷ " ⴰⵖⴰⵔⴰⵙ ⵙ ⵍⴽⴽⴰⵄⴱⴰ " . ⵜⴽⴽⴰ ⵜ ⵉⵏⵏ ⴷⴰⵔⵙ ⵢⴰⵜ ⵜⵎⴰⵎⴽⵜ ⵍⵍⵉ ⵉⴼⵓⵍⴽⵉⵏ ⴷ ⵍⵍⵉ ⵉⴷⵔⵓⵙ ⵎⴰⴷ ⵜⵜ ⵙⵓⵔ ⵉⵙⴽⴰⵔⵏ ⴳ ⵜⵉⵔⵔⴰ, ⴰⵛⴽⵓ ⵉⵙⵎⵓⵏ ⴳⵔ ⵜⴼⵍⵙⴰⴼⵜ ⴷ ⵜⵎⴰⵙⵙⴰⵏⵉⵏ ⴷ ⴰⵡⴷ ⴷ ⵜⵏⵉⵎⴰⵏⵜ . 

 ⵉⵖⴰⵡⴰⵙⵏ ⵏⵏⵙ ⵉⵜⵍⴼⴰⵣⵉⵢⵏ 
ⵉⵙⴽⵔ ⵎⵓⵚⵟⴰⴼⴰ ⵎⴰⵃⵎⵓⴷ ⵜⵓⴳⴷⵜ ⵏ ⵉⵖⴰⵡⴰⵙⵏ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⵜⵉⵣⵉ ⴰⵏⵏ , ⵙⵍⴰⵡⴰⵏ ⴰⴽⴽⵯ  "ⵜⴰⵎⴰⵙⵙⴰⵏⵜ ⴷ ⵓⴼⵓⵍⵙ " ⵍⵍⵉⴳ ⴳⵉⵙ ⵉⵙⴽⵔ ⵓⴳⴳⴰⵔ ⵏ 400 ⵏ ⵜⵙⴷⴷⵉⵜ, ⵏⵏⵉ ⵜⵜ ⵉⵏⵏ ⵉⴽⴽⴰⵏ ⵉⵡⴰⵜⵙ ⴳⵉⵙⵏ ⴰⴷ ⵉⵙⵏⵢⵓⴷⴷⵔ ⴰⵡⵏⴳⵎ ⴰⵎⴰⵙⵙⴰⵏ ⴷ ⵓⴼⵍⵙⴰⴼ ⴳⵔ ⵎⴷⴷⵏ .(ⵜⴰⵄⵕⴰⴱⵜ)ⵉⵖⴰⵡⴰⵙⵏ ⵉⵜⵍⴼⴰⵣⵉⵢⵏ ⵏ ⵎⵓⵚⵟⴰⴼⴰ 

 ⵉⵡⵏⴳⵉⵎⵏ ⵏⵏⵙ 
ⵉⴽⴽⴰ ⵜ ⵉⵏⵏ ⵎⵚⵟⴰⴼⴰ ⵎⴰⵃⵎⵓⴷ ⵉⴳⴰ ⵢⴰⵏ ⵓⵎⵙⵡⵉⵏⴳⵉⵎ ⴰⵖⵣⵓⵔⴰⵏ  , ⴰⵛⴽⵓ ⵉⴷⵔⴰ ⴳ ⵉⴷⵍⵉⵙⵏ ⵏⵏⵙ ⵜⵓⴳⴷⵜ ⵏ ⵉⵎⵔⵙⵉⵜⵏ ⵣⵓⵏ ⴷ ⵜⴰⴼⵍⵙⴰⴼⵜ ⴷ ⵓⵙⴳⴷ ⴷ ⵜⵏⵉⵎⴰⵏⵜ ⴷ ⴰⵡⴷ ⵜⵉⵎⴰⵙⵙⴰⵏⵉⵏ . ⴽⴽⴰⵏ ⵜ ⵉⵏⵏ ⴷⴰⵔⵙ ⴽⵔⴰ ⵏ ⵜⴰⵏⵏⴰⵢⵉⵏ ⵍⵍⵉ ⴷ ⵉⵙⵎⴰⵜⵜⴰⵢⵏ ⴰⴽⵏⴰⵙ ⴳ ⴽⵔⴰ ⵏ ⵜⴽⴽⴰⵍ, ⵎⴰⵛⴰ  ⴰⵔ  ⵜⵜⵡⴰⵜⵙⵏⵜ ⵉ  ⵓⵏⵜⵓⵜⵔ ⵏ ⵓⵎⴹⴰⴽⴰⵕ ⴷ ⵓⵙⵡⵉⵏⴳⵎ. ⵉⴽⴽⴰ ⵜ ⵉⵏⵏ ⴰⵔ ⵉⵜⵜⴼⵓⵍⵙ ⵙ ⵜⵎⴰⵙⵙⴰⵏⵜ ⴷ ⵜⴼⵍⵙⴰⴼⵜ ⵍⵍⵉ ⴳ ⵉⵙⴽⵔ ⵢⴰⵏ ⵡⴰⵎⵎⴰⴽ ⴰⴱⴰⵛ ⴰⴷ ⵉⵔⵎⵙ ⴰⵎⴰⴹⴰⵍ ⴷ ⵓⴼⴳⴰⵏ . 

 ⵜⵉⵙⵎⵖⵓⵔⵉⵏ ⵏⵏⵙ 
ⵢⵓⵎⵥ ⵓⵎⵙⵡⵉⵏⴳⵉⵎ ⵎⵓⵚⵟⴰⴼⴰ ⵎⴰⵃⵎⵓⴷ ⵜⵓⴳⴷⵜ ⵏ ⵜⵙⵎⵖⵓⵔⵉⵏ ⴷ ⵉⵙⵙⵎⵖⵓⵔⵏ, ⵙⵍⴰⵡⴰⵏ ⴰⴽⴽⵯ ⵜⴰⵙⵎⵖⵓⵔⵜ ⵜⴰⵙⵙⵔⵇⴱⴰⵏⵜ ⴳ  ⵜⵙⴽⵍⴰ ⴰⵙⴳⴳⵯⴰⵙ ⵏ 1970 ⵏ ⵡⵓⵏⴳⴰⵍ ⵏ "ⴰⵔⴳⴰⵣ ⴷⴷⵓ ⵓⵎⵢⴰ" ⴷ ⵢⵓⵎⵥ ⴰⵡⴷ ⵜⴰⵙⵎⵖⵓⵔⵜ ⵏ ⵜⵡⴰⵏⴽⵜ ⵜⵉⵎⵉⵍⵖⵜ ⴳ ⵜⵙⴽⵍⴰ ⴳ ⵓⵙⴳⴳⵯⴰⵙ ⵏ 1995 . 

 ⵜⴰⵎⵜⵜⴰⵏⵜ ⵏⵏⵙ 
ⵉⵎⵎⵓⵜ ⵎⵓⵚⵟⴰⴼⴰ ⵎⴰⵃⵎⵓⴷ ⵙ ⵓⵙⵔⵉⴷⴷⵎ ⵓⵏⵣⵉⵔ ⴳ ⵓⵙⴳⴳⵯⴰⵙ ⵏ 2009 ⴳ ⵡⴰⵢⵢⵓⵔ ⵏ ⴽⵟⵓⴱⵕ ⴳ 31 ⴳⵉⵙ ⴳ ⵍⵇⵇⴰⵀⵉⵔⴰ, ⴳ ⵓⵡⵜⴰⵢ ⵏ  87 ⵏ ⵓⵙⴳⴳⵯⴰⵙ . ⵜⴳⴰ ⵜⵎⵜⵜⴰⵏⵜ ⵏⵏⵙ ⵢⴰⵏ ⵓⵎⵖⵣⴰⴷ ⴰⵅⴰⵜⴰⵔ ⵉ ⵓⵡⵏⴳⵎ ⴷ ⵜⴷⵍⵙⴰ ⴳ ⵎⵉⵚⵕ ⴷ ⵓⵎⴰⴹⴰⵍ . 

 ⴽⵔⴰ ⴳ ⵜⵡⵓⵔⵉⵡⵉⵏ ⵏⵏⵙ 
ⵢⵓⵔⴰ ⵎⴰⴷ ⵉⵜⵜⴳⴳⴰⵏ ⴽⵔⴰ ⵏ 89 ⵏ ⵓⴷⵍⵉⵙ ⵔⴰⴷ ⴰⵡⵏ ⵖⵉⴷ ⵏⴱⴷⵔ ⵉⵎⵉⴽⴽ ⴳⵉⵙⵏ : 

ⴰⵎⵓⴷⴷⵓ ⵉⵏⵓ ⵙⴳ ⵓⵔⴷⵓ ⴰⵔ ⴰⴼⵓⵍⵙ (رحلتي من الشك إلى الإيمان) 1970.

ⵉⵎⴰⵏ ⴷ ⵜⴼⴽⴽⴰ (الروح والجسد)1973.

ⵥⵕⵉⵖ ⵕⴱⴱⵉ (رأيت الله)1990.

ⴰⵎⵙⴰⵡⴰⵍ ⴷ ⵓⵎⴷⴷⴰⴽⴽⵯⵍ ⵉⵏⵓ ⵡⴰⵔⴰⴽⵓⵛ (حوار مع صديقي الملحد)1986.

ⵍⵎⴰⵙⵉⵅ ⴷⴷⴰⵊⵊⴰⵍ(المسيخ الدجال)1979.ⵉⴷⵍⵉⵙⵏ ⵏ ⵎⵓⵚⵟⴰⴼⴰ ⵎⴰⵃⵎⵓⴷ 

 ⴽⵔⴰ ⴳ ⵉⵡⵏⴳⵉⵎⵏ ⴷ ⵜⴰⵏⵏⴰⵢⵉⵏ ⵏⵏⵙ ⵍⵍⵉ ⴷ ⵉⴼⵍ 
- ⴰⵎⵏ ⵉⵢⵉ ,ⴰⴼⴳⴰⵏ ⵓⵔ ⴷⴰ ⵉⵙⵎⵓⵎⵎⵓⵢ ⴰⵛⴽⵓ ⵉⴳⴰ ⴰⵎⵥⵍⵓⴹ , ⵓⵀⵓ ! ⴰⵜⵉ ⵏⴽⴽⵏⵉ ⵏⴳⴰ ⵉⵏⴱⵖⵓⵔⵏ ⴼ ⵎⵉⴷⴷⵏ ⵏ ⵖⴰⴷ ⵉⵣⵔⵉⵏ . ⵎⴰⵛⴰ ⵏⵜⵜⴰ ⴰⵔ ⵉⵙⵎⵓⵎⵎⵓⵢ ⴼ ⴰⵢⵍⵍⵉ ⵏⵏ ⵉⵍⵍⴰⵏ ⴳ ⴷⴰⵔ ⵉⴼⴰⵙⵙⵏ ⵏ ⵡⵢⵢⴰⴹ . 

- ⵎⵉⴷⴷⵏ ⴰⵔ ⵙⵙⵏⴼⴰⵍⵏ ⵓⴷⵎⴰⵡⵏ ⵏⵏⵙⵏ ⴽⵓ ⴰⵙⵙ , ⴷ ⴰⴷ ⵓⴽⴰⵏ ⵓⵔ ⵜⵍⵍⵉⴷ ⵙ ⵡⴰⵜⵉⴳ ⵏⵏⴽ ⴳ ⵓⴷⵎⴰⵡⵏ ⵏⵏⵙⵏ .

- ⴰⵢⵍⵍⵉ ⵉⴳⴰⵏ ⵡⵓⵔⵖ ⴰⵅⴰⵜⴰⵔ ⵏ ⵓⴼⴳⴰⵏ ⵉⴳⴰ ⵜ ⴰⵢⵍⵍⵉ ⵢⵓⵙⵉ ⴳ ⵓⴳⵏⵙ ⵏⵏⵙ . ⵉⵖ ⵉⵊⵍⴰ ⴰⵖⴰⵔⴰⵙ ⵍⵍⵉ ⵜⵜⴰⵡⵉⵏ ⵙ ⵉⵅⴼ ⵏⵏⵙ ، ⵓⵔ ⵔⴰⴷ ⵉⵍⴽⵉⵎ ⵓⵍⴰ ⵉⵙ ⵔⴰⴷ ⵉⵔⵎⵙ ⵢⴰⵜ .ⵖⵉⴽⴰⴷ ⴳⴳⵓⵜⵏ ⵡⵉⴷⴰ ⵉⵜⵜⵍⵍⵉⵏ ⵙ ⵜⵓⵎⵔⵜ ⴳ ⴱⵕⵕⴰ ⵏⵏⵙⵏ , ⴰⴽⵓⴷⴰⵏⵏ ⵏⵜⵜⴰⵜ ⵉⵙ ⵀⵍⵍⵉ ⵜⴳⵏ  ⴳ ⵓⴳⵏⵙ ⵏ ⵢⵉⵎⴰⵏ ⵏⵏⵙⵏ .

- ⵎⵔⴰ ⵉⵙⵙⵏⵏ ⵉⴱⵍⵉⵙ ⵉⵙ ⴷ ⵜⴰⵔⵡⴰ ⵏ ⵡⴰⴷⴰⵎ , ⵔⴰⴷ ⴰⴼⵏ ⵉⴱⵍⵉⵙⵏ ⵙ ⵉⴳⵢⵢⴰ ⵏⵏⵙⵏ ⵜⵉⵣⵉ ⵍⵍⵉ ⵉⵜⵜⵙⵜⵉ ⵓⴼⴳⴰⵏ ⵡⵓⵥⵓⴹ . ⵔⴰⴷ ⵉⵎⵉⵍ ⵉⴽⵯⵏⵓ ⵉ ⵡⴰⴷⴰⵎ ⵙⴳ ⵜⵉⵣⵉ ⵍⵍⵉ ⴰⵙ ⵜ ⵉⵏⵏⴰ ⵕⴱⴱⵉ . 

 ⵜⴰⵙⵙⴰⵙⵉⵏ ⴷ ⵜⵎⵎⴰⵔⴰ ⵍⵍⵉ ⵉⵣⵣⵔⵉ 
ⵜⴰⵙⵙⴰⵙⵜ ⵏ ⵓⴷⵍⵉⵙ ⵏⵏⵙ . "ⴰⴽⵓⵛ ⴷ ⵓⴼⴳⴰⵏ" : ⵍⵍⵉⴳ ⴳⵉⵙ ⵉⵎⵎⴰⵇⵇⴰⵔ ⵢⴰⵜ ⵜⴰⵙⵙⴰⵙⵜ ⵉⵎⵇⵇⵓⵔⵏ ⵙ ⵜⵎⵏⵜⵉⵍⵜ ⵏ ⵓⴷⵍⵉⵙ ⵏⵏⵙ ⵍⵍⵉ ⴷ ⵉⴼⴼⵓⵖⵏ ⴰⵙⴳⴳⵯⴰⵙ ⵏ 1956 . ⴷ ⵏⵏⴰⵏ ⴰⵙ  ⴽⵔⴰ ⵏ ⵉⵔⴳⴰⵣⵏ ⵏ ⵓⵙⴳⴷ ⵜⴳⵉⴷ ⴰⵎⵏⴰⴱⴰⵍ ⴷ ⵡⴰⵔⴰⴽⵓⵛ.

ⴷ ⵓⵎⵢⴰⵙⴰⵢ ⵏⵏⵙ ⴳⵔ ⴰⵙ ⴷ "ⵍⴰⵥⵀⴰⵕ" .

ⴷ ⴰⵡⴷ ⵉⴷⵍⵉⵙⵏ ⵏⵏⵙ ⵜⵉⵣⵉ  ⵢⴰⵏⵏ ⵉⵍⵍⴰ ⴼⵍⵍⴰⵙⵏ ⵓⵙⵍⴳⴰⵎⵓ .

 ⵥⵕ ⵓⴳⴳⴰⵔ 
ⵍⵇⵔⴰⵏ

ⵎⵉⵚⵕⴰ

ⴰⵎⵓⴷⴷⵓ ⵉⵏⵓ ⵙⴳ ⵓⵔⴷⵓ ⴰⵔ ⴰⴼⵓⵍⵙ

 ⵉⵙⴰⵖⵓⵍⵏ 
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
4.    ⴰⵖⴰⵡⴰⵙ ⵏⵏⵙ ⵜⴰⵎⴰⵙⵙⴰⵏⵜ ⴷ ⵜⴼⵍⵙⵜ

5.    ⵢⴰⵏ ⵙⴳ ⵉⴼⵉⴷⵢⵓⵜⵏ ⵏⵏⵙ